laion/Wikipedia-Exotic huggingface dataset:
জাম-দ্ব্যাংস-লেগ্স-পা'ই-ব্লো-গ্রোস

জাম-দ্ব্যাংস-লেগ্স-পা'ই-ব্লো-গ্রোস (তিব্বতি: ཇམ་དབྱངས་ལེགས་པའི་བློ་གྲོས, ওয়াইলি: jam dbyangs legs pa'i blo gros) (১৪৫০-১৫৩০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা বা প্রধান ছিলেন। জাম-দ্ব্যাংস-লেগ্স-পা'ই-ব্লো-গ্রোস ১৪৫০ খ্রিষ্টাব্দে দক্ষিণ তিব্বতের এ-ফ্যোগ্স (ওয়াইলি: e phyogs) নামক স্থানে জন্মগ্রহণ করেন। কম বয়সে তিনি ব্লা-'ব্রিং-ছোস-স্দে (ওয়াইলি: bla 'bring chos sde) বৌদ্ধবিহারে শিক্ষাগ্রহণ শুরু করেন যেখানে ব্সোদ-নাম্স-র্গ্যা-ম্ত্শো'ই-ব্লো-গ্রোস (ওয়াইলি: bsod nams rgya mtsho'i blo gros) তাকে শিক্ষার্থীর শপথ দান করেন। গ্সাং-ফু (ওয়াইলি: gsang phu) নামক স্থানে স্লোব-দ্পোন-শেস-রাব-ব্ক্রা-শিস (ওয়াইলি: slob dpon shes rab bkra shis), ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুব ছাড়াও র্গ্যুদ-পা-শেস-রাব-ব্জাং-পো (ওয়াইলি: rgyud pa shes rab bzang po), স্লোব-দ্পোন-ছোস-'ব্যোর (ওয়াইলি: slob dpon chos 'byor), ছোস-র্জে-গ্নাস-ব্র্তান-পা (ওয়াইলি: chos rje gnas brtan pa), র্ত্সে-পা-ব্ক্রা-শিস-র্গ্যাল-ম্ত্শান (ওয়াইলি: rtse pa bkra shis rgyal mtshan) প্রভৃতি বৌদ্ধ পন্ডিতের নিকট তিনি শিক্ষা গ্রহণ করেন। জাম-দ্ব্যাংস-লেগ্স-পা'ই-ব্লো-গ্রোস ন্যি-মা-থাং বৌদ্ধবিহারে অধ্যাপনা করেন এবং দ্গা'-ল্দান বৌদ্ধবিহারের ধর্ম মহাবিদ্যালয়ে প্রধান হিসেবে নিযুক্ত হন। ১৫১১ খ্রিষ্টাব্দে তিনি দ্গা'-ল্দান বৌদ্ধবিহারের দ্বাদশ দ্গা'-ল্দান-খ্রি-পা নির্বাচিত হন। ১৫১৬ খ্রিষ্টাব্দে তিনি এই দায়িত্ব থেকে অবসর নিয়ে সাধনা ও শিক্ষাদানে ব্যস্ত থাকেন। Chhosphel, Samten (সেপ্টেম্বর ২০১০)। "The Twelfth Ganden Tripa, Sherab Dar Lekpai Lodro"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
নবতারা

নবতারা মহাপ্লাবনসম একটি পারমাণবিক বিস্ফোরণ যা কোন শ্বেত বামন তারার গাত্রে হাইড্রোজেনের বিবৃদ্ধির মাধ্যমে সংগঠিত হয়। এর ইংরেজি প্রতি শব্দ Nova star। Note: Please add all novae brighter than 6 mag [১] বিধ্বংসী বিষমতারা কাঁকড়া নীহারিকা বামন নবতারা অধিনবতারা Nova remnant অতিনবতারা বিশমতারাসমূহের সাধারণ তালিকা, স্টার্নবার্গ অ্যাস্ট্রোনমিক্যাল ইনস্টিটিউট, মস্কো নাসার পর্যবেক্ষণ: গতানুগতিক
অশন প্রিয়ঞ্জন

অশন প্রিয়ঞ্জন সুবাসিংহে (জন্ম: ১৪ আগস্ট, ১৯৮৯) শ্রীলঙ্কান ক্রিকেটার হিসেবে পশ্চিম প্রদেশের কলম্বোয় জন্মগ্রহণ করেন। শ্রীলঙ্কা জাতীয় ক্রিকেট দলের অন্যতম সদস্য প্রিয়ঞ্জন একদিনের আন্তর্জাতিকে খেলছেন। দলে তিনি অল-রাউন্ডার হিসেবে আছেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন। ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের অধিনায়ক ছিলেন তিনি। এছাড়াও তিনি ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের সদস্য ছিলেন। কলম্বোর নালন্দা কলেজে অধ্যয়ন করেছেন। ২০০৫ থেকে ২০০৮ সাল পর্যন্ত কলেজের প্রথম একাদশে ক্রিকেট খেলেছেন ও ২০০৮ সালে সহঃ অধিনায়ক মনোনীত হন প্রিয়ঞ্জন। পড়াশোনা শেষে ব্লুমফিল্ড ক্রিকেট ও অ্যাথলেটিক ক্লাব, কম্বাইন্ড প্রভিন্স, রুহুনা, শ্রীলঙ্কা এ ক্রিকেট দল, শ্রীলঙ্কা ক্রিকেট ডেভেলপম্যান্ট একাদশ, তামিল ইউনিয়ন ক্রিকেট ও অ্যাথলেটিক ক্লাব, শ্রীলঙ্কা বোর্ড প্রেসিডেন্টস একাদশে খেলেছেন তিনি। জানুয়ারি, ২০১০ সালে বাংলাদেশে অনুষ্ঠিত সাফ গেমসে শ্রীলঙ্কা যুব টি২০ দলের নেতৃত্বে ছিলেন। ২০১১ সালে কাউলুন ক্রিকেট ক্লাবে তিনদিনের হংকং ক্রিকেট সিক্সেস প্রতিযোগিতায়ও দলের প্রতিনিধিত্ব করেন। "Ashan Priyanjan"। Cricinfo। ২০১১। সংগ্রহের তারিখ ১৭ জানুয়ারি ২০১২।  "Ashan Priyanjan"। cricketarchive। ২০১২। সংগ্রহের তারিখ ১৭ জানুয়ারি ২০১২।  "79th Battle of the Maroons"। Battle of the Maroons। সংগ্রহের তারিখ ১৭ জানুয়ারি ২০১২।  "Sri Lanka 'A' Vs England 'A' first one-dayer today"। The Island। জানুয়ারি ২৬, ২০১২। ১০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১২।  "Priyanjan to lead Lanka Youth T20 team at SAF Games in Bangladesh By Namal Pathirage"। Sunday Times। ডিসেম্বর ২৭, ২০০৯। সংগ্রহের তারিখ ১৭ জানুয়ারি ২০১২।  সচিত্র সেনানায়েকে শ্রীলঙ্কা জাতীয় ক্রিকেট দল ২০১৩-১৪ শ্রীলঙ্কা ক্রিকেট দলের বাংলাদেশ সফর
দ্য লাইফ অব মুহাম্মদ

দা লাইফ অফ মুহাম্মদ হল ২০১২ সালে নির্মিত একটি তিনপর্বের ব্রিটিশ মিনিসিরিজ তথ্যচিত্র যা একই বছরের জুলাই মাসের মধ্যবর্তী তিন সপ্তাহব্যাপী বিবিসি ২ চ্যানেলে ধারাবাহিকভাবে সম্প্রচারিত হয়। নবী মুহাম্মদ-এর জীবন অনুসন্ধানকারী এ ধারাবাহিকটির উপস্থাপনা করেছিলেন বিবিসির প্রখ্যাত সাংবাদিক রাগীহ ওমর। ব্রিটিশ ও পশ্চিমা টেলিভিশনে প্রচারিত এটিই প্রথম অনুষ্ঠান যাতে ইসলামের নবী মুহাম্মদ-এর জীবন প্রথমবারের মত এবং ঐতিহাসিক বিবরণসহ পুর্ণাঙ্গভাবে উপস্থাপন করা হয়েছে। পৃথিবীর দেড়শো কোটি ইসলাম ধর্মাবলম্বীর ধর্মীয় আদর্শ হিসেবে সর্বোচ্চ সম্মানিত এই মহান ব্যক্তির জীবনের সকল পর্ব ও সমসাময়িক পরিস্থিতি গ্রন্থগত ও ঐতিহাসিকভাবে উপস্থাপনের মাধ্যমে রাগীহ ওমর তাঁর প্রকৃত জীবনাদর্শকে তুলে ধরার চেষ্টা করেছেন। এছাড়াও এতে তিনি বর্তমান বিশ্বে ইসলামের ভুমিকা এবং অর্থ, মানবসেবা, নারী, সমতা, ধর্মীয় সহনশীলতা, যুদ্ধ ও মতবিরোধ বিষয়ে ইসলামের দৃষ্টিভঙ্গি ও বিধিবিধান ব্যাখ্যাবিশ্লেষণ করেছেন। নবী মুহাম্মদের জীবনের মৌলিক পর্যায় ও প্রাসঙ্গিক বিষয়ের উপর ভিত্তি করে এটি তিনটি পর্বে নির্মিত হয়েছে। দ্য সিকার (সত্যান্বেষী) (১১ই জুলাই ২০১১) হলি ওয়র (পবিত্র যুদ্ধ) (১৮ই জুলাই ২০১১) ও হলি পিস (পবিত্র শান্তি) (২৫শে জুলাই ২০১১) Butt, Riazat (৫ জুলাই ২০১১)। "The Life of Muhammad BBC documentary - live coverage"। The Guardian। সংগ্রহের তারিখ ১ ফেব্রুয়ারি ২০১৩।  Sandford, Peter (৯ জুলাই ২০১১)। "Rageh Omaar on The Life of Muhammad"। Radio Times। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  Ahmed, Aaqil (৯ জুলাই ২০১১)। "Aaqil Ahmed on The Life of Muhammad"। Radio Times। ১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০১৩।  Harvey, Chris (১১ জুলাই ২০১১)। "The Life of Muhammad, BBC Two, review"। The Daily Telegraph। সংগ্রহের তারিখ ১ ফেব্রুয়ারি ২০১৩।  "Rageh Omaar to present The Life Of Muhammad for BBC Two"। BBC। ২০ জুন ২০১১। সংগ্রহের তারিখ ১ ফেব্রুয়ারি ২০১৩।  Life of Muhammad at BBC.co.uk ইন্টারনেট মুভি ডেটাবেজে দ্য লাইফ অব মুহাম্মদ (ইংরেজি) Crescent Films ইউটিউবে Crescent Films চ্যানেল Hallowell, Billy. BBC to Air ‘Life of Muhammad’ Doc, Iran Responds Saying ‘Enemy’ Trying to ‘Ruin Muslims’ Sanctity’. The Blaze. 7 July 2011 BBC presents The Life Of Muhammad series. The Asian Today 21 June 2011 Lucie-Smith, Alexander. The BBC’s groundbreaking series on Muhammad leaves open some startling incoherences. Catholic Herald. 21 July 2011
ছোস-ক্যি-ব্শেস-গ্ন্যেন

ছোস-ক্যি-ব্শেস-গ্ন্যেন (তিব্বতি: ཆོས་ཀྱི་བཤེས་གཉེན, ওয়াইলি: chos kyi bshes gnyen) (১৪৫৩-১৫৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা বা প্রধান ছিলেন। ছোস-ক্যি-ব্শেস-গ্ন্যেন ১৪৫৩ খ্রিষ্টাব্দে মধ্য তিব্বতের স্তোদ-লুং-ম্দার (ওয়াইলি: stod lung mdar) নামক স্থানে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন এবং তার নিকট তিনি ব্স্তান-পা'ই-র্গ্যাল-ম্ত্শান-'দ্জিন-পা (ওয়াইলি: bstan pa'i rgyal mtshan 'dzin pa) উপাধি লাভ করেন। এরপর তিনি দ্রেপুং বৌদ্ধবিহারে য়ে-শেস-ব্জাং-পো, 'জাম-দ্ব্যাংস-লেগ্স-ছোস-পা (ওয়াইলি: 'jam dbyangs legs chos pa) এবং দ্পাল-ল্দান-র্গ্যাল-ম্ত্শান (ওয়াইলি: dpal ldan rgyal mtshan) নামক বৌদ্ধপন্ডিতদের নিকট শিক্ষালাভ করেন। তিনি দ্বাদশ স্তাগ-লুং-খ্রি-পা ঙ্গাগ-দ্বাং-গ্রাগ্স-পার (ওয়াইলি: rab 'byams pa smon lam dpal) নিকট সংস্কৃত ও কবিতা সম্বন্ধে শিক্ষালাভ করেন। ছোস-র্জে-গ্নাস-ব্রতান-পা (ওয়াইলি: chos rje gnas brtan pa) নামক বৌদ্ধভিক্ষু তাকে ভিক্ষুর শপথ দান করেন। ছোস-ক্যি-ব্শেস-গ্ন্যেন এরপর দ্রেপুং বৌদ্ধবিহারে ধর্ম বিশ্ববিদ্যালয়ে অধ্যাপনা করেন। ১৫১৬ খ্রিষ্টাব্দে তিনি দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা নির্বাচিত হন। ১৫২০ খ্রিষ্টাব্দে তিনি এই দায়িত্ব থেকে অবসর নিয়ে দেবাছেন বৌদ্ধবিহারে চলে যান। Chhosphel, Samten (সেপ্টেম্বর ২০১০)। "The Thirteenth Ganden Tripa, Chokyi Shenyen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২০।
পদ্মাকরবর্মা

পদ্মাকরবর্মা একাদশ শতাব্দীর একজন কাশ্মীরি বৌদ্ধ পণ্ডিত ছিলেন। পদ্মাকরবর্মা অতীশ দীপঙ্করের শিষ্য ছিলেন বলে অনুমান করা হয়। তিনি বিখ্যাত তিব্বতী অনুবাদক রিন-ছে-ব্জাং-পোর শিক্ষক ছিলেন এবং তার সাথে তিনি বহু ভারতীয় বৌদ্ধ গ্রন্থকে তিব্বতী ভাষায় অনুবাদ করেন। এর মধ্যে উল্লেখযোগ্য হল অশ্বঘোষের গুরুপঞ্চাশিকা এবং শ্রীভদ্রনন্দন রচিত মহাবৈরোচনাভূদম্বিধিসম্বদ্ধিপূজাবিধি। Gardner, Alexander (জুলাই ২০১১)। "Padmakaravarma"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০২-২১।  Luczanits, Christian. Forthcoming. "Siddhas, Hierarchs, and Lineages: Three Examples for Dating Tibetan Art." In Jackson, David. Mirror of the Buddha. New York: Rubin Museum of Art.
সেন্ট জর্জেস পার্ক ক্রিকেট স্টেডিয়াম

সেন্ট জর্জেস পার্ক ক্রিকেট মাঠ দক্ষিণ আফ্রিকার পোর্ট এলিজাবেথে অবস্থিত সেন্ট জর্জেস পার্কের একটি ক্রিকেট মাঠ। এ মাঠটি সেন্ট জর্জেস পার্ক, ক্রুসেডার্স মাঠ অথবা শুধুই ক্রুসেডার্স নামেও পরিচিত। দক্ষিণ আফ্রিকার অন্যতম প্রাচীন ক্রিকেট ক্লাব হিসেবে পরিচিত পোর্ট এলিজাবেথ ক্রিকেট ক্লাব ও ইস্টার্ন প্রভিন্স ক্লাবের অনুশীলন মাঠ এটি। দক্ষিণ আফ্রিকায় অনুষ্ঠিত টেস্ট ম্যাচ ও একদিনের আন্তর্জাতিক ক্রিকেট খেলার অন্যতম মাঠ হিসেবে সেন্ট জর্জেস পার্কে নিয়মিতভাবে খেলা অনুষ্ঠিত হয়ে আসছে। এ মাঠটি গ্রাহামসটাউনে অবস্থিত কিংসউড কলেজের চেয়েও প্রাচীন। বাণিজ্যিক সংক্রান্ত চুক্তির কারণে এ মাঠের প্রাতিষ্ঠানিক নামকরণ করা হয়েছে অ্যাক্সেস ডিএসএল সেন্ট জর্জেস। কিন্তু দক্ষিণ আফ্রিকা ও অন্যান্য ক্রিকেট সমর্থকেরা এ মাঠের ঐতিহাসিক ও পুরনো নাম সেন্ট জর্জেস পার্ক নামেই ডেকে থাকেন। বিখ্যাত পৌরাণিক চরিত্র সেন্ট জর্জের সাথে জড়িত ড্রাগনের বাসস্থান বা ড্রাগন’স লেয়ার মাঠের ডাকনাম। মার্চ, ১৮৮৯ সালে এ মাঠে সর্বপ্রথম টেস্ট ক্রিকেট খেলার আয়োজন করা হয়। খেলায় ইংল্যান্ড ক্রিকেট দল দক্ষিণ আফ্রিকা ক্রিকেট দলকে ৮ উইকেটের ব্যবধানে পরাভূত করেছিল। ঘটনাক্রমে এ টেস্টটিই ছিল দক্ষিণ আফ্রিকার প্রথম টেস্ট ম্যাচ। ২০০৫ সাল পর্যন্ত এ মাঠে ২১টি টেস্ট খেলা অনুষ্ঠিত হয়। তন্মধ্যে, দক্ষিণ আফ্রিকা ৮টিতে জয়লাভ করে ও ৪ খেলা ড্র করে এবং ৯টি খেলায় পরাজিত হয়। ডিসেম্বর, ১৯৯২ সালে প্রথম একদিনের আন্তর্জাতিক ক্রিকেট খেলা অনুষ্ঠিত হয়। ভারত ক্রিকেট দলকে ৬ উইকেটে হারিয়ে জয়লাভ করে দক্ষিণ আফ্রিকা। ২০০৫ সাল পর্যন্ত এ মাঠে ২৫টি একদিনের আন্তর্জাতিক অনুষ্ঠিত হয়। ২০০৩ সালের ক্রিকেট বিশ্বকাপের ৫টি খেলা এ মাঠে অনুষ্ঠিত হয়। দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত বিশ্বকাপের জন্য নির্দিষ্ট ১৫ মাঠের অন্যতম মাঠ হিসেবে সেন্ট জর্জেস পার্কে গ্রুপ-পর্বের ৩, সুপার সিক্সের ১ এবং একটি সেমি-ফাইনাল খেলা অনুষ্ঠিত হয়েছিল। "St George's Park (Sahara Oval, St Georges)"। Yahoo। ২৩ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১০।  "Simon puts Eng on top"। The Daily Star (Bangladesh)। ২০০৪-১২-২১। সংগ্রহের তারিখ ৯ জানুয়ারি ২০১০।  "St George's Park, Port Elizabeth"। Sport GetAways। ২৫ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১০।  Highams, E. E.। Across a continent in a man-of-war : being the log of commission of H.M.S. "Pelorus", 1906-1909 : with a full account of her cruise of 2,000 miles up the Amazon। London: Westminster Press। পৃষ্ঠা 79। সংগ্রহের তারিখ ২০১০-০১-০৯।  "St George's Park undergoes name change"। ESPN Cricket info। ২০০৯-০৯-১১। সংগ্রহের তারিখ ৯ জানুয়ারি ২০১০।  দক্ষিণ আফ্রিকা জাতীয় ক্রিকেট দল ২০১৩-১৪ অস্ট্রেলিয়া ক্রিকেট দলের দক্ষিণ আফ্রিকা সফর টেস্ট ক্রিকেট অভিষেকে সেঞ্চুরির তালিকা টেস্ট ক্রিকেট মাঠের তালিকা একদিনের আন্তর্জাতিক ক্রিকেট মাঠের তালিকা উইকিমিডিয়া কমন্সে সেন্ট জর্জেস পার্ক ক্রিকেট স্টেডিয়াম সংক্রান্ত মিডিয়া রয়েছে। Cricinfo ground profile St George's Park history website ওয়েব্যাক মেশিনে আর্কাইভকৃত ৫ মে ২০২০ তারিখে
জেমস নিশাম

জেমস ডগলাস শিয়াহ্যান নিশাম (ইংরেজি: James Neesham; জন্ম: ১৭ সেপ্টেম্বর, ১৯৯০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিশাম একদিনের আন্তর্জাতিক ও টুয়েন্টি২০ আন্তর্জাতিকে অল-রাউন্ডার হিসেবে খেলছেন। ঘরোয়া ক্রিকেটে অকল্যান্ড দলের হয়ে প্রথম-শ্রেণীর ক্রিকেট এবং ওতাগো ভোল্টস দলে টুয়েন্টি২০ ক্রিকেট খেলছেন। আইপিএলের ৭ম আসরে দিল্লি ডেয়ারডেভিলস দলের প্রতিনিধিত্ব করছেন। বামহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি। ঘরোয়া ক্রিকেটে চমকপ্রদ ক্রীড়ানৈপুণ্য প্রদর্শনের পর ২০১২-১৩ মৌসুমে দক্ষিণ আফ্রিকা সফরে নিউজিল্যান্ড দলের সাথে যান। ঐ সময়ই তার টুয়েন্টি২০ আন্তর্জাতিক ক্রিকেটে অভিষেক ঘটে তার। এরপর ফেব্রুয়ারি, ২০১৪ সালে ভারত ক্রিকেট দলের নিউজিল্যান্ড সফরের সময় ২য় টেস্টে অভিষিক্ত হন তিনি। অভিষেক খেলাতেই তিনি অপরাজিত ১৩৭ রান সংগ্রহের মাধ্যমে চমকপ্রদ সেঞ্চুরি করেন যা ৮নং অবস্থানে থেকে যে-কোন ব্যাটসম্যানের অভিষেকে সর্বোচ্চ রান। ৯ জুন, ২০১৪ তারিখে প্রথম নিউজিল্যান্ডীয় ও সামগ্রীকভাবে ৮ম ব্যাটসম্যান হিসেবে প্রথম দুই টেস্টে কিংসটনের সাবিনা পার্কে ওয়েস্ট ইন্ডিজের বিরুদ্ধে সেঞ্চুরি (১০৭) করেন। ১০ জুন, ২০১৪ পর্যন্ত ইএসপিএনক্রিকইনফোতে জেমস নিশাম (ইংরেজি) "Brendon McCullum hits 302 as New Zealand draw with India"। BBC Sport। ১৮ ফেব্রুয়ারি ২০১৪। সংগ্রহের তারিখ ১৭ ফেব্রুয়ারি ২০১৪।  New Zealand 7 for 508 (dec), West Indies 0 for 19 at stumps on day two of first Test in Jamaica, after century by Jimmy Neesham কাইল মিলস নিউজিল্যান্ড জাতীয় ক্রিকেট দল টেস্ট ক্রিকেট অভিষেকে সেঞ্চুরির তালিকা ২০১৩-১৪ ভারত ক্রিকেট দলের নিউজিল্যান্ড সফর ইএসপিএনক্রিকইনফোতে জেমস নিশাম (ইংরেজি) ক্রিকেটআর্কাইভে জেমস নিশাম (সদস্যতা প্রয়োজনীয়) (ইংরেজি)
সাই আপসাইলন

সাই আপসাইলন (ΨΥ, Psi U) ১৮৩৩ সালে ইউনিয়ন কলেজে প্রতিষ্ঠিত একটি ভ্রাতৃসংঘ। প্রাচীনত্বের দিক দিয়ে এটি পঞ্চম। উত্তর অ্যামেরিকার কলেজ এবং বিশ্ববিদ্যালয়গুলোতে এর শাখা রয়েছে। "Records of the 173rd Convention of Psi Upsilon Fraternity, p.15" (পিডিএফ)। Psi Upsilon Fraternity। মার্চ ১, ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ফেব্রুয়ারি ২৮, ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Chapter roll ওয়েব্যাক মেশিনে আর্কাইভকৃত ৭ আগস্ট ২০২০ তারিখে, Psi Upsilon (accessed February 28, 2019) সাই আপসাইলন অনলাইন
রঙের তালিকা

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা করা অসম্ভব। তাই ইংরেজি তালিকাটিই অনুসরণ করতে বলা হলো। সাথে অর্থাৎ ইংরেজি নামের পাশে বন্ধনীর মাঝে বাংলা নাম উল্লেখ করা হলো। সবগুলোর বাংলা নাম নেই। যেগুলোর আছে সেগুলোর ক্ষেত্রে দেয়া হয়েছে। এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে। এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ। [১] পরিচ্ছেদসমূহ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় * More than one hex triplet is possible. Grue and Bleen, colors that change after a time T coined by philosopher Nelson Goodman. Hooloovoo, a superintelligent shade of the colour blue in The Hitchhiker's Guide to the Galaxy series. Octarine, the color of magic in the Discworld fantasy novels. Squant, the fourth primary color made as an april fools joke for slashdot. Tang and Burn, colors in the infrared seen by mutant in Alfred Besters science fiction novel The Stars, My Destination. Category:রঞ্জক পদার্থ, রঞ্জক পদার্থের একটি তালিকা আরজিবি ওয়েব রঙ List of palettes সিএমওয়াইকে এইচএসভি রংয়ের তালিকা: অ-ঔ রংয়ের তালিকা: ক-ন রংয়ের তালিকা: প-য়
সেবাস্টোপলিসের যুদ্ধ

সেবাস্টোপলিসের যুদ্ধ ৬৯২ খ্রিষ্টাব্দে তৎকালীন উমাইয়া ও বাইজেন্টাইন সাম্রাজ্যের মধ্যে সংঘটিত হয়। এসময় খলিফা আবদুল মালিক ইবনে মারওয়ান ক্ষমতায় ছিলেন। এই যুদ্ধের ফলে ৬৮০ খ্রিষ্টাব্দ থেকে এই দুই শক্তির মধ্যে চলমান শান্তি অবস্থার অবসান হয়। খলিফার ভাই মুহাম্মদ ইবনে মারওয়ান ও প্রতিরক্ষা মন্ত্রী হাজ্জাজ বিন ইউসুফ উমাইয়া সেনাবাহিনীর নেতৃত্ব দেন। অন্যদিকে বাইজেন্টাইনদের নেতৃত্বে ছিলেন লিউন্টিওস এবং নেবুলুসের যার অধীনে ৩০,০০০ স্লাভ সৈন্যের এক বিশেষ বাহিনী ছিল। সন্ধিচুক্তি ভঙ্গের কারণে উমাইয়ারা ক্রোধান্বিত হয়ে পড়ে এবং যুদ্ধে পতাকার স্থলে তারা সন্ধির প্রতিলিপিকে ব্যবহার করেছিল। আপাতদৃষ্টিতে যুদ্ধে বাইজেন্টাইনরা সুবিধাজনক অবস্থায় আছে মনে হলেও ২০,০০০ স্লাভ সৈনিকের দলত্যাগ বাইজেন্টাইনদের পরাজয় নিশ্চিত করে। একটি সূত্রমতে সম্রাট দ্বিতীয় জাস্টিনিয়ান নিকোমেডিয়া উপসাগরে নারী ও শিশুসহ অবশিষ্ট সকল স্লাভকে হত্যা করেন। তবে আধুনিক পন্ডিতরা এই ঘটনাকে সঠিক বলে মনে করেন না। Brooks, E.W., "The Successors of Heraclius to 717" in The Cambridge Medieval History, vol. 2(Cambridge University Press, 1957), 407. Ostrogorsky, George, History of the Byzantine state,(Rutgers University Press, 1969), 131. Hendy, Michael F., Studies in the Byzantine Monetary Economy C. 300-1450, (Cambridge University Press, 2008), 631. Haldon, John F., Byzantium in the seventh century, (Cambridge University Press, 1997), 72. Hendy, Michael F. (২০০৮)। Studies in the Byzantine Monetary Economy C. 300-1450। Cambridge University Press।  Lilie, Ralph-Johannes (১৯৭৬), Die byzantinische Reaktion auf die Ausbreitung der Araber. Studien zur Strukturwandlung des byzantinischen Staates im 7. und 8. Jhd. (German ভাষায়), Munich: Institut für Byzantinistik und Neugriechische Philologie der Universität München উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Stratos, A.N. (১৯৮০), Byzantium in the Seventh Century, Volume V: Justinian II, Leontius and Tiberius, 685–711, Amsterdam: Adolf M. Hakkert, পৃষ্ঠা 34–38, আইএসবিএন 90-256-0852-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্বিতীয় চীন-জাপান যুদ্ধ

দ্বিতীয় চীন-জাপান যুদ্ধের সূত্র লুকিয়ে আছে ১৮৯৪-৯৫ সনের প্রথম চীন-জাপান যুদ্ধে ।সে সময় কুইং বংশের অধীন চীন জাপানের কাছে হেরে গিয়ে তাইওয়ান ছেড়ে দিতে এবং কোরিয়ার স্বাধীনতা স্বীকার করতে বাধ্য হয়। কুইং বংশের পতনের পর চীনে অনেক সামন্ত রাজার উথ্থান ঘটে এবং বিশৃঙ্খলা ছড়িয়ে পড়ে । অন্যদিকে জাপান সাম্রাজ্য আধুনিক ও শক্তিশালী হতে থাকে । চীনের বিভিন্ন এলাকায় জাপান তার প্রভাব বলয় সৃষ্টি করতে থাকে । ১৯২০-৩০ এর দশকে চিয়াং কাই-শেক এর কুয়ো মিনটাং সরকার চীনকে একীভূত করতে শুরু করে । সেসময় সরাসরি জাপানের সাথে যুদ্ধ করার সামর্থ্য তাদের ছিল না । চিয়াং কাই-শেক একে একে সামন্ত রাজাদের পরাজিত করতে থাকেন । অন্যদিকে তিনি চীনা কমিউনিস্টদের সাথেও গৃহযুদ্ধ শুরু করেন । হাতছাড়া হয়ে যাবার ভয়ে ১৯৩২ সালে জাপান উত্তর চীনের মাঞ্চুরিয়া প্রদেশ দখল করে ফেলে ও সেখানে পুতুল রাষ্ট্র মাঞ্চুকিয়ো স্থাপন করে । ১৯৩৬ সালের ২২শে অক্টোবর জিয়ানের (xian incident) ঘটনার পর চিয়াং চীনা কমিউনিস্টদের (cpc) সাথে একত্রে জোট গঠন করতে বাধ্য হন । ৭ই জুলাই, ১৯৩৭ এ জাপান 'মার্কোপোলো' ব্রীজের নাটক সাজিয়ে চীনের সাথে পুরোদমে যুদ্ধ বাঁধিয়ে দেয় । প্রথমে দ্রুতগতিতে এগোলেও জাপানীরা সাংহাইতে এসে বাধা পায় । ডিসেম্বরে সাংহাইয়ের পতন ঘটে । রাজধানী নানকিং (nanjing) এরও পতন হয় । নাংকিঙে জাপানী অত্যাচারের বীভত্সতা সারাবিশ্বে প্রতিবাদের ঝড় তোলে । চীনারা মুখোমুখি যুদ্ধের বদলে নানানভাবে বাধা দিয়ে দখলদারদের ব্যতিব্যাস্ত করে রাখার চেষ্টা করে । তারা চুংকিঙেরাজধানী সরিয়ে আনে। ‍‍‍‌‌‌১৯৪০ সালের মধ্যে যুদ্ধের উদ্দেশ্যহীনতা স্পষ্ট হয়ে যায় । ৭ই ডিসেম্বর ১৯৪১,পার্ল হারবার আক্রমণের মাধ্যমে জাপান বিশ্বযুদ্ধে প্রবেশ করে । চীনও আনুষ্ঠানিকভাবে জাপানের সাথে যুদ্ধ ঘোষণা করলো । সমন্বিত চীনা বাহিনী বার্মা এলাকায় যুদ্ধে অংশ নেয় । প্রশান্ত মহাসাগরের যুদ্ধে প্রাথমিক সাফল্যের পরে জাপান ক্ষতির সম্মুখীন হতে থাকে । ১৯৪৫ সাল থেকে চীন আমেরিকার সাহায্যে অবরুদ্ধ এলাকা মুক্ত করতে শুরু করে । এরসাথেসোভিয়েত ইউনিয়নও যোগ দেয় । ১৫ই অগাস্ট ১৯৪৫, আণবিক বোমা বিস্ফোরণের সাথে সাথে জাপানের যুদ্ধ শেষ হয়ে যায় । ৯ই সেপ্টেম্বর জাপান আত্মসমর্পণ করে ।
বহুওয়া নৃত্য

বহুওয়া নৃত্য অসমের সোণোওয়াল কছারী জনজাতির এক ধৰ্মীয় ও সাংস্কৃতিক অনুষ্ঠান। ডিব্রুগড় জেলার বৃহৎ জামিবা অঞ্চলের ধমল গ্রামে বসবাসকারী সোণোওয়াল কছারী জনজাতির মধ্যে এই নাচের প্রচলন রয়েছে। প্ৰতি দুবছর অন্তর তারা এই নৃত্যের আয়োজন করেন। উইকিমিডিয়া কমন্সে সোণোওয়াল কছারী সংক্রান্ত মিডিয়া রয়েছে। পৌরাণিক উপাখ্যান মতে দক্ষ মহারাজের কন্যা সতী তার আদেশ অমান্য করে ভগৱান শিবকে বিবাহ করলে দক্ষরাজ ক্রুদ্ধ হন। এর শোধ তোলবার জন্য দক্ষ এক মহাযজ্ঞৰ আয়োজন করেন যেখানে শিব ও সতী ব্যতিরেকে সকল দেবতাক নিমন্ত্ৰণ জানালে সতী সেই যজ্ঞের অনুষ্ঠানে যান। সতীকে দেখে দক্ষ শিব সম্পর্কে কুকথা উচ্চারন করেন। স্বামীর নামে নিন্দাবাক্য শুনে সতী নিজের প্ৰাণ বিসৰ্জন দেন। সতীর মৃত্যুসংবাদ কথা শুনে শিব ক্রুদ্ধ হয়ে নিজের জটার চুল ছিড়ে বীরভদ্ৰ ও রুদ্ৰকালি নামৰ দুই অসুরের সৃষ্টি করে দক্ষকে বধ করার আদেশ করেন। তার আদেশে বীরভদ্ৰ যজ্ঞস্থলে গিয়ে রাজা দক্ষের শিরোচ্ছেদ করে তার মস্তক যজ্ঞএর অগ্নিকুণ্ডে নিক্ষেপ করেন। এই ঘটনায় যজ্ঞ মাঝপথেঅসমাপ্ত অবস্থায় শেষ হওয়ায় উপস্থিত দেবতারা চিন্তিত হয়ে দক্ষকে পুনরায় জীবন্ত করে যজ্ঞ সম্পূৰ্ণ করবার জন্য ব্ৰহ্মাকে নিবেদন করেন। ব্ৰহ্মা এই কথা শুনে দক্ষের পুণর্জীবনদানের জন্য শিবকে অনুরোধ করেন। ব্ৰহ্মার অনুরোধে শিব দক্ষকে নতুন জীবনদান দেন কিন্তু দক্ষের মস্তক যজ্ঞের আগুনে ভস্মীভূত হওয়ায় তার জায়গায় একটি ছাগলের মাথা দিয়ে প্রতিস্থাপিত করেন।সোণোওয়াল কছারী জনজাতির উপাস্য দেবতা শিবকে সন্তুষ্ট রেখে সামাজিক অমঙ্গল দূর করতে এই পৌরাণিক কাহিনীকে বহুওয়া নৃত্যে প্ৰদৰ্শন করা হয়। এই নৃত্য প্ৰদৰ্শন করতে শিল্পীরা মুখ ও দেহ কলাগাছের পাতায় জড়িয়ে নেয়। এই নাচের প্ৰস্তুতিপৰ্বে শিল্পীদের সাজ-সজ্জা করার সময় শুধুমাত্র বয়স্ক মানুষদের প্ৰবেশের অনুমতি থাকে। এই নৃত্য অভিনয় করা শিল্পীদের পরিচয় গোপনে রাখা হয়৷ একজন বহুওয়া সাজ-সজ্জা তৈরী করতে প্ৰায় ৩-৪ ঘণ্টা সময় লাগে। এই নৃত্যের বাদ্যযন্ত্র হিসাবে মৃদঙ্গ এবং ব্যবহা্র করা হয়, যার তালে শিল্পীরা একেসাথে নাচ করেন। বহুওয়া নৃত্যের পরে অন্য একটি দল বিহু নৃত্য প্ৰদৰ্শন করে। নাচ শেষ হওয়ার পর সকলে শরীর ধুয়ে একসঙ্গে ভোজন করেন। সোণোওয়াল কছারী শিব পুরাণ, গীতা প্রেস, গোরক্ষপুর, উত্তর প্রদেশ লোক-বৈভব, আকাশবাণী গুওয়াহাটী
বরগীত

বরগীত অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন। ১৪৮৮ খ্রিষ্টাব্দে শঙ্করদেব রচিত মন মেরি রাম চরনহি লাগু ইতিহাসের প্রথম বরগীত। বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে। এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির। "Borgeet - Assamese Holy Songs"। onlinesivasagar.com। সংগ্রহের তারিখ ফেব্রুয়ারি ১৮, ২০১৩।  "বৰগীত"। xobdo.org। ২৭ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৮, ২০১৩।  ড: মহেশ্বৰ নেওগ (১৯৮৭)। শ্ৰীশ্ৰীশঙ্কৰদেৱ। টিহু: চন্দ্ৰ প্ৰকাশ। পৃষ্ঠা ১২৩–১২৮।  ড. নগেন শইকীয়া। "বৰগীত আৰু বৰগীতৰ প্ৰথম মুদ্ৰণ"। nilacharai.com। সংগ্রহের তারিখ ফেব্রুয়ারি ১৮, ২০১৩।  Sarma, Satyendra Nath (1976), Assamese Literature, Wiesbaden: Harrassowitz Sanyal, Ritwik; Widdness, Richard (২০০৪)। Dhrupad: Tradition and Performance in Indian Music। Ashgate Publishing, Ltd.।  Neog, Maheswar (১৯৮০), Early history of the Vaisnava faith and movement in Assam, Delhi: Motilal Banarsidass উদ্ধৃতি টেমপ্লেট ইংরেজি প্যারামিটার ব্যবহার করেছে (link) Barua, B K (১৯৫৩), "Sankaradeva: His Poetical Works", Kakati, Banikanta, Aspects of Early Assamese Literature, Gauhati: Gauhati University উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mahanta, Bapchandra (২০০৮)। Borgeet (Assamese ভাষায়) (2nd সংস্করণ)। Guwahati: Students' Stores। উদ্ধৃতি শৈলী রক্ষণাবেক্ষণ: অচেনা ভাষা (link) Das-Gogoi, Hiranmayee (ডিসেম্বর ৬, ২০১১)। "Dhrupadi Elements of Borgeet"। Society for Srimanta Sankaradeva। সংগ্রহের তারিখ অক্টোবর ২৩, ২০১২।  অসমীয়া ভাষার ৱিকিউৎস বা উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: বরগীত DHRUPADI ELEMENTS OF BORGEET Bõrgīt - The Crown Pearls of Music Borgeet - Assamese Holy Songs nilacharai.com শংকরদেব বিরচিত বরগীত (পায়ে পরি হরি) মাধবদেব বিরচিত বরগীত (পামরু মনাই কমনে) ওয়েব্যাক মেশিনে আর্কাইভকৃত ২৫ ডিসেম্বর ২০১১ তারিখে
তাল (দ্ব্যর্থতা নিরসন)

তাল বলতে বোঝানো হতে পারে - তাল (ফল) - এক প্রকার ফল; তাল (সঙ্গীত) - সঙ্গীত বা নৃত্যের একটি নিয়ামক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।